laion/Wikipedia-Exotic huggingface dataset:
רייכספיהרר אס אס

רַייכְסְפִיהְרֶר אס אס הייתה דרגה מיוחדת שהתקיימה בין השנים 1925–1945 למפקד האס אס. בין השנים 1925–1933 היא הייתה רק תואר לראש האס אס, אולם בין השנים 1934–1945, היא הייתה הדרגה הגבוהה ביותר באס אס. היינריך הימלר נשא בדרגה זאת ברוב שנות קיומה, והחזיק בדרגה זו בין השנים 1929–1945. רייכספיהרר אס אס היה גם תואר וגם דרגה. התואר נוצר לראשונה בשנת 1926 על ידי מפקד האס אס השני, יוזף ברכטולד. יוליוס שרק, המייסד של האס אס, וקודמו של ברטולד בתפקיד, לא התייחס לעצמו כמפקד האס אס, אולם בדיעבד, יוחסה לו הדרגה הזו רטרואקטיבית. בשנת 1929 היינריך הימלר הפך למפקד האס אס, והגדיר את תואר רייכספיהרר אס אס כדרגתו, במקום דרגתו הקודמת אובר-גרופנפיהרר. לפני ליל הסכינים הארוכות, האס אס היה כוח מיוחד של אס אה, וראש האס אס היה כפוף לראש ה-SA. ב-20 ביולי 1934, כחלק מהטיהור של ה-SA, האס אס הפך ליחידה עצמאית של המפלגה הנאצית, והיה אחראי רק כלפי היטלר. מנקודה זו ואילך, התואר מפקד האס אס הפך לדרגה בפועל, ולמעשה לדרגה הגבוהה ביותר של האס אס.. במצב הזה, הימלר היה שווה ערך לגנרל-פלדמרשל בצבא הגרמני. בסך הכל, חמישה אנשים החזיקו בתואר רייכספיהרר אס אס במהלך עשרים שנות קיומה. שלושה מהם החזיקו בדרגה זאת כתואר בלבד, בעוד השניים האחרים זו הייתה דרגתם. האנקה מונה למנהיג האס אס באפריל 1945, אולם לא היה מודע לכך עד תחילת מאי. הוא נהרג ב-8 ביוני 1945, תוך כדי ניסיון לברוח ממחנה שבויים צ'כי. מדיה וקבצים בנושא רייכספיהרר אס אס בוויקישיתוף Kershaw 2008, p. 316. McNab 2009, pp. 9, 17. Yerger 1997".
יחסי הרפובליקה המרכז-אפריקאית – פקיסטן

יחסי הרפובליקה המרכז-אפריקאית-פקיסטן הם יחסי החוץ שבין הרפובליקה המרכז-אפריקאית לבין הרפובליקה האסלאמית של פקיסטן. בין המדינות שוררים יחסים ידידותיים, אך קרים. ראש ממשלת פקיסטן, נוואז שריף, ביקר בבנגי ב-1997. בשנת 2016, פקיסטן ייצאה לרפובליקה המרכז אפריקאית סחורה בשווי 3.25 מיליון דולר אמריקאי וייבאה סחורה בשווי 30.1 אלף דולר אמריקאי. הייצוא הפקיסטני כלל בעיקר אורז (97%), מוצרי טקסטיל (3.1%) ומכונות חשמליות (0.21%). הייבוא הפקיסטני כלל בעיקר עץ קשיח (68%), בגדים משומשים (23%) ונייר ממוחזר (8.9%). הרפובליקה המרכז אפריקאית אינה מיוצגת בפקיסטן, הן בדרג השגרירות והן בדרג הקונסולרי. פקיסטן אינה מיוצגת ברפובליקה המרכז אפריקאית, הן בדרג השגרירות והן בדרג הקונסולרי. Products that Pakistan exports to the Central African Republic (2016), The Observatory of Economic Complexity (באנגלית) (ארכיון) Products that Pakistan imports from the Central African Republic (2016), The Observatory of Economic Complexity (באנגלית) (ארכיון)
מלטף ומשקר

"מלטף ומשקר" הוא אלבום הבכורה של הזמר עברי לידר שיצא לאור בדצמבר 1997. השירים "מרי לנצח", "אף אחד משנינו", "לאונרדו", "כמה כוכב" ו"תמיד אהבה" יצאו כתקליטי שדרים ברדיו והפכו ללהיטים זמן-מה לפני יציאת האלבום, שהוקדמה עקב הביקוש וההתעניינות הגוברת. תוך שלושה חודשים הגיע האלבום למעמד זהב ומאוחר יותר למעמד פלטינה. ב-5 באפריל 2024 הושקה גרסת LP של האלבום. אלבום זה מהווה לראשון בדיסקוגרפיה של לידר שנמכר בפורמט הנ"ל. השקת התקליט נערכה בחנות התקליטים האוזן השלישית בתל אביב, בה נערכה הופעה חינמית של לידר, ובתומה חתם על תקליטים שנרכשו על ידי הקהל. שירה, פסנתר וקלידים: עברי לידר הפקה מוזיקלית, טכנאי הקלטה, גיטרות, קלידים, קולות, מיקס תכנותים ועריכה דיגיטלית: יועד נבו ייעוץ אומנותי: יהודה עדר עיבודים: יועד נבו, עברי לידר תופים: גלעד שמואלי גיטרה בס: גולן זוסקוביץ גיטרות נוספות: עמית גולדנבג קלידים נוספים: אדם גורליצקי כלי הקשה: טל עמירן מפיקה: תמי סטמרי הפקה בפועל: אורלי אביטל, קרן שני צילומים: שרון דרעי סטיילינג: אביטל דרעי איפור: תמר פלג עיצוב גרפי: "קונספט" סטודיו מידע על האלבום מלטף ומשקר באתר MusicBrainz רום אטיק, מרי לנצח - עברי לידר, בפודקאסט "שיר אחד", 25 במאי 2020 האוזן השלישית, היה לנו כיף ומרגש ומלבב וכבוד ועונג גדול לארח את עברי לידר להופעת השקה בחנות🥰, באתר Instagram, ‏5 באפריל 2024
ניקול (זמרת גרמנייה)

ניקול זייברט (בגרמנית: Nicole Seibert; נולדה ב-25 באוקטובר 1964, זארבריקן, גרמניה), המוכרת בשם הבמה ניקול (Nicole), היא זמרת גרמנייה, אשר זכתה בתחרות אירוויזיון 1982 עם השיר "Ein bißchen Frieden" ("מעט שלווה"), שהגיע גם לראש מצעד הסינגלים הבריטי. ניקול ניצחה במוקדמות ארציות וייצגה את גרמניה המערבית בתחרות האירוויזיון 1982, שם ביצעה את השיר "Ein bißchen Frieden", שהולחן על ידי ראלף סייגל ונכתב על ידי ברנד מיינונגר ופול גרידוס. השיר זכה במקום הראשון, וכאשר ביצעה ניקול את השיר שנית, לאחר סיום ההצבעה וההכרזה על הזכייה, היא אף שילבה חלקים מהשיר בשפות האנגלית, הצרפתית וההולנדית, יחד עם הגרמנית המקורית. ניקול גברה בפער של 61 נקודות על פני נציג ישראל אבי טולדנו שהגיע למקום השני עם שירו "הורה", עם הפרש שיא שנשבר רק ב-1997 ו-2009. ניקול קיבלה באותו ערב 9 פעמים דוז פואה ו-3 פעמים 10 נקודות, לא קיבלה נקודות כלל מלוקסמבורג, וסיימה עם 161 נקודות בסיכום הכללי. זו הייתה הזכייה הראשונה מבין השניים של גרמניה באירוויזיון. הגרסה האנגלית המלאה של השיר "Ein bißchen Frieden" (באנגלית: "A Little Peace") הפך לסינגל ה-500 שכבש את ראש מצעד הסינגלים הבריטי. הוקלטו גם גרסאות של השיר בצרפתית ("La Paix sur Terre"), הולנדית ("Een beetje vrede"), ספרדית ("Un poco de paz"), דנית ("En smule fred"), סלובנית ("Malo miru"), רוסית ("Немного мира"), פולנית ("Troszeczkę ziemi, troszeczkę słońca"), והונגרית ("Egy kis nyugalmat kívánok én"). ב-1983, זכתה ניקול במקום השני (לאחר שירה של הלהקה ההונגרית ניוטון פמיליה) בפסטיבל השירים הפופולריים העולמי בטוקיו עם השיר של ראלף סיגל/רוברט יונג - "So viele Lieder sind in mir". בחודש אוקטובר 2010, פרסמה ניקול אלבום להיטים, "30 Jahre mit Leib und Seele". בתוכנית אירוויזיון בערוץ ה-BBC4 תיארה ניקול את רגשותיה ותחושותיה כאשר הבינה כי ישראל העניקה לה את 12 הנקודות המלאות עבור השיר. היא המשיכה ואמרה כמה חשוב לה הדבר, בהתייחס להיסטוריה בין המדינות, ובהמשך הוזמנה להופיע בירושלים, בעיצומו של הסכסוך עם לבנון. ניקול נישאה לווינפריד סלברט בשנת 1984 ולהם שתי בנות - מארי-קלייר, ילידת 1984, מטפלת בדיבור, וג'ואל. בשנת 2011 נולדה לניקול נכדה. אתר האינטרנט הרשמי של ניקול ניקול, במסד הנתונים הקולנועיים IMDb (באנגלית) ניקול, באתר ספוטיפיי ניקול, באתר MusicBrainz (באנגלית) ניקול, באתר דיזר ניקול, באתר Discogs (באנגלית) ניקול, באתר בילבורד (באנגלית) Rice, Jo (1982). The Guinness Book of 500 Number One Hits (1st ed.). Enfield, Middlesex: Guinness Superlatives Ltd. p. 224. ISBN 0-85112-250-7.
טימותי הולך לבית הספר

טימותי הולך לבית הספר (באנגלית: Timothy Goes to School) היא סדרת הנפשה קנדית-הונג קונגית לילדים, המבוססת על מספר ספרים של הסופרת רוזמרי וולס. הסדרה הופקה על ידי Silver Lining Productions,‏ Animation Services Hong Kong Limited ו-Nelvana, כאשר היא עוקבת אחר דביבון קטן בשם טימותי הלומד בכיתה א' ובכל יום לומד יחד עם חבריו דברים חדשים. הסדרה שודרה בקנדה בערוץ TVOntario ובארצות הברית בערוץ PBS Kids, כאשר פרק הבכורה שלה שודר ב-30 בספטמבר 2000 ופרק הסיום שודר ב-28 בדצמבר 2001. בישראל הסדרה שודרה בדיבוב לעברית בערוץ הילדים, ולאחר מכן בערוץ הופ!, החל משנת 2002 עד שנת 2003. לסדרה הופקו שתי עונות ו-26 פרקים באורך 22 דקות, כאשר כל פרק מורכב משני פרקים משניים באורך 11 דקות. העלילה עוקבת אחר טימותי, דביבון קטן אשר לומד בכיתה א'. הוא מתחיל את שנתו הראשונה בבית ספר יחד עם עוד עשרה תלמידים נוספים, שכל אחד מהם הוא בעל חיים שונה. הוא מתחבר אל הילדים, ויחד איתם הוא לומד כל יום משהו חדש. רוב התלמידים לומדים בכיתה של גברת צ'יקה, אשר תמיד מוכנה לעזור להם. טימותי (Timothy) – דביבון ידידותי. למרות שהוא הדמות הראשית בסדרה, לא כל הפרקים מרוכזים רק בו. הוא ילד צעיר בעל כוונות טובות. יוקו (Yoko) – חתולה. חברתו הטובה של טימותי. היא מנגנת היטב בכינור ורואה את הטוב באנשים, דבר שהופך אותה לחברותית. יוקו ילידת יפן ואוהבת את התרבות היפנית, דבר שגורם מדי פעם לבעיות שלה עם חבריה לכיתה. נורה (Nora) – עכברה חומה. לעיתים שתלטנית וזועפת. יש לה אח קטן. צ'ארלי (Charles) – עכבר אפור שאוהב לשחק לבד בהפסקה. הוא ביישן בבית ובבית הספר. הוא הילד הכי קטן בכיתה. לילי (Lilly) – שועלה שכחנית ומפוזרת. אוהבת להכין יצירות ולהתחבר עם חברים. פרנק א' (Frank 1) ופרנק ב' (Frank 2) – אחים תאומים בולדוגים צרפתיים שאוהבים ספורט, ולעיתים קרובות מדברים ביחד. דוריס (Doris) – בונה. שחקנית כדורגל מוכשרת. היא נגעלת מדברים רבים, ובעלת פחד מחרקים ועכבישים. יש לה אחים גדולים שהיא לפעמים לא מסתדרת איתם. פריץ (Fritz) – בואש שאוהב מאוד מדע. החכם של הכיתה שאוהב לעזור לכולם. קלוד (Claude) – דביבון שלעיתים שוויצר. מנסה להיות הטוב ביותר בבית ספר. גרייס (Grace) – חתולה מהמעמד הגובה שאוהבת מחול, במיוחד בלט, והחלקה על הקרח. מתעצבנת במהירות. היא חברה טובה של דוריס. גברת צ'יקה (Mrs. Jenkins) – שועלה והמורה של הכיתה. היא יודעת לנגן היטב בפסנתר. היא מוכנה לעזור לכל תלמידיה. גברת תפוח (Miss Appleberry) – מורה בואשת. היא הייתה מורה מחליפה של התלמידים לאחר שגברת צ'יקה שברה את זרועה. פרנק הגדול (Big Frank) – בולדוג צרפתי ואביהם היחיד של התאומים פרנק. הוא מדבר בקול עדין ואדיב מאוד. הוא אבא נהדר והוא תמיד מעודד את בניו. הנרי (Henry) – בונה. נהג האוטובוס והשרת של בית הספר. אוהב מאוד לעזור לתלמידים ואומר להם "שלום" בכל בוקר. הדיבוב העברי בוים והופק על ידי קובי אשל. אתר האינטרנט הרשמי של טימותי הולך לבית הספר "טימותי הולך לבית הספר", במסד הנתונים הקולנועיים IMDb (באנגלית) "טימותי הולך לבית הספר", במסד הנתונים הקולנועיים KinoPoisk (ברוסית) טימותי הולך לבית הספר, במיזם "אישים" לתיעוד היצירה הישראלית
זיקית מלר

זיקית מלר (שם מדעי: Trioceros melleri) היא מין של זיקית גדולה בסוג זיקית הטריצרטופס. זיקית זו קרויה על שם החוקר צ'ארלס ג'יימס מלר (Charles James Meller). זו הזיקית הגדולה ביותר מאלו החיות מחוץ לאי מדגסקר יחד עם זיקית ג'קסון (הגדולות ביותר הן זיקית מלגשית ענקית וזיקית פרסון). זיקית זו חיה במזרח אפריקה במלאווי, מוזמביק וטנזניה בין ענפי עצים בסוואנות, שיחיות ומורדות הרים. אורכה מגיע ל-60 סנטימטר בממוצע, אך הגדולות ביותר יכולות להגיע לאורך 76 ס"מ ולשקול 600 גרם. הזכרים גדולים יותר מהנקבות. הזיקית בעלת קרן אף ארוכה, כמו שאר בני הסוג וגם צוואר ארוך. צבעה של הזיקית ירוק כהה או ירוק רגיל מפוספס בצהוב ולעיתים יש כתמים שחורים או חומים על הגוף. הפרטים שבשבי מציגים גם נקודות שחורות-לבנות וכאשר היא מתחממת הצד שנוטה לשמש צבוע בירוק כהה או שחור יותר מהרגיל. כמו רוב הזיקיות היא יכולה להחליף צבעים בהתאם למצב. זיקית זו חיה בין הענפים באזורים פתוחים וחיה בטריטוריה מבודדת ותתקוף כל מסיג גבול. היא טורפת הניזונה ממגוון חרקים כמו צרצרים, חגבים, לטאות קטנות, עכבישים, תולעים, זחלים ואף ציפורים קטנות. הלשון המהירה והדביקה פועלת במהירות ומביאה טרף במרחק של יותר ממטר לפה הזיקית. מדיה וקבצים בנושא זיקית מלר בוויקישיתוף זיקית מלר, באתר ITIS (באנגלית) זיקית מלר, באתר NCBI (באנגלית) זיקית מלר, באתר Animal Diversity Web (באנגלית) זיקית מלר, באתר GBIF (באנגלית) זיקית מלר באתר הרשימה האדומה של IUCN
זיקית כף ננסית

זיקית כף ננסית (שם מדעי: Bradypodion pumilum) היא מין של זיקית קטנה החיה רק באזור הכף המערבי שבדרום אפריקה ובעיקר סביב קייפטאון. אורך זיקית זו 15 ס"מ והיא בעלת צבעים בולטים על חלק מאיבריה בצבע ירוק, כחול וורוד. ראשה קטן עם עיניים בולטות ומספר קוצים לאורך גופה בצבע בהיר. שני הזוויגים דומים בגודל. הזיקית בעלת לשון ארוכה מאוד ביחס לגודלה והיא בעלת זרועות ארוכות וזנב ארוך ולופתני איתו היא נתלית על ענפים. זיקית זו משריצה 10–15 ולדות חיים שנולדים בצבע ורוד בין הזלזלים. עם זאת ישנה תמותה גדולה של צאצאים אלו, אף על פי שאימם מטפלת בהם. הזיקיות חיות בין שיחים קטנים באזורים סובטרופיים בדרום אפריקה, לעיתים בקרבה לצוקי החופים. היא חיה בבדידות אך הנקבה משגיחה על צאצאיה עד לבגרות. מזונה כולל חרקים שונים כמו צרצרים, זבובים, חגבים ועכבישים. טורפיה כוללים נחשים שונים, חנקניים וגם חתולי בית שהתפראו. השפעה אקולוגית של חתול הבית מדיה וקבצים בנושא זיקית כף ננסית בוויקישיתוף זיקית כף ננסית, באתר ITIS (באנגלית) זיקית כף ננסית, באתר NCBI (באנגלית) זיקית כף ננסית, באתר Animal Diversity Web (באנגלית) זיקית כף ננסית, בבסיס הנתונים ARKive (באנגלית) זיקית כף ננסית, באתר האנציקלופדיה של החיים (באנגלית) זיקית כף ננסית, באתר GBIF (באנגלית) זיקית כף ננסית באתר הרשימה האדומה של IUCN
שפופרת

האם התכוונתם ל... שפופרת (כלי קיבול). שפופרת טלפון – רכיב המשמש לדיבור והאזנה במכשיר הטלפון. שפופרת קרן קתודית – התקן חשמלי-פיזיקלי הבנוי כמכל זכוכית אטום, מרוקן מאוויר או ממולא בגז דליל, שבתוכו קבועות שתי אלקטרודות – קתודה ואנודה. שפופרת ריק – (באנגלית: Vacuum tube); רכיב אלקטרוני שהומצא בתחילת המאה ה-20 על ידי לי דה פורסט המבוסס על שפופרת קרן קתודית. שפופרת קרן קתודית (התקן תצוגה) – טכנולוגיה לבניית צגים, הנקראת על שם שפופרת קרן קתודית עליו היא מתבססת. שפופרת אוויר – מערכת מהירה ומאובטחת להעברת אובייקטים קטנים בתוך כמוסות בצורת גלילים דרך רשת של שפופרות על ידי אוויר דחוס או על ידי ואקום. שפופרת גייגר-מילר – מרכזו של מונה גייגר ומונים דומים. שפופרת רנטגן – שפופרת קתודית שפולטת קרינת רנטגן (קרני X), והיא החלק המרכזי במערכות לצילום רנטגן. שפופרת גייסלר – שפופרת קתודית שהומצאה על ידי היינריך גייסלר ושימשה לחקר תופעת הקרניים הקתודיות ולהדגמות מדעיות. טיוב
פרס לורנס אוליבייה לשחקנית השנה בהפקה מחודשת

פרס לורנס אוליבייה לשחקנית השנה בהפקה מחודשת היה פרס שנתי שהוענק על ידי האיגוד של תיאטרון לונדון כהוקרה על הישגים בתיאטרון הבריטי המסחרי. הפרס נוסד ב-1976 בשם "פרסי איגוד תיאטראות וסט אנד", ושמו הוחלף ב-1984 לכבוד השחקן האנגלי . ב-1984 אוחד הפרס עם פרס לורנס אוליבייה לשחקנית השנה במחזה חדש לפרס יחיד לשחקנית הטובה ביותר. בטקס של שנת 1988 הוענק הפרס בפעם האחרונה. אתר האינטרנט הרשמי של פרס אוליבייה
רב-חומט קצר-זנב

רב-חומט קצר-זנב (שם מדעי: Tiliqua rugosa) הוא מין של זוחל ממשפחת החומטיים החי באוסטרליה. רב-חומט זה מגיע לאורך 260–320 מ"מ והוא כבד מאוד ביחס למשפחתו. הוא בעל קשקשים עבים בעלי צבעים שונים מחום-כהה עד שמנת. מראהו מגושם והוא נראה כאילו יש לו 2 ראשים, עקב זנבו הגדול והעגלגל וראשו הגדול. מראה הזנב יכול להוליך שולל טורפים בחושבם על ראש החיה וכן להיות מאגר שומן. הרגליים קטנות ולחומט ישנה לשון גדולה וכחולה שיכולה להישלף כדי להבהיל טורפים. החומט יכול לחיות עד 50 שנה. לטאה זו חיה באוסטרליה ממפרץ הכרישים, דרך דרום-מערב אוסטרליה עד למזרח וצפונה למזרח קווינסלנד וכן בוויקטוריה ובניו סאות' ויילס, הרחק מהחופים. מרבית התת-מינים חיים במערב אוסטרליה וכן על האי רוטנסט, למעט תת-המין Tiliqua rugosa asper המצוי במזרח אוסטרליה. מקום מחיתה הוא באזורים צחיחים שונים וחולות וגם באזורי אחו וערבות עשב או שיחיות. באזורים רבים חומטים אלה נראים נחים ליד כבישים רחבים, עליהם הם מתחממים וחלקם נדרסים כך. החומט הוא אוכל-כול הניזון מחלזונות, חרקים, נבלות, פירות, פרחים וצמחייה. בשבי הם יגוונו גם בנקניקיות ועוף וכן בפירות כמו בננה ופסיפלורה. אויבי החומט בטבע הם הדינגו, נחשים גדולים כמו פיתון השטיחים והאבוריג'ינים שצדו אותו למאכל. כיום הוא בסיכון גם מצד כלבים וחתולים. לטאות אלו יוצרות בדרך כלל קשרים זוגיים ארוכי טווח, והזכר והנקבה מבלים יחד בעונת הרבייה מדי שנה. T. r. rugosa T. r. asper T. r. konowi T. r. palarra מדיה וקבצים בנושא רב-חומט קצר-זנב בוויקישיתוף רב-חומט קצר-זנב, באתר ITIS (באנגלית) רב-חומט קצר-זנב, באתר NCBI (באנגלית) רב-חומט קצר-זנב, באתר GBIF (באנגלית) רב-חומט קצר-זנב באתר הרשימה האדומה של IUCN ניו יורק טיימס, בפעם הבאה שאתם רוצים להרוג נחש, תחשבו על חיי החברה שלו, באתר הארץ, 11 בנובמבר 2022
בראבוצרטופס

בראבוצרטופס (שם מדעי: Bravoceratops) הוא סוג של דינוזאור ממשפחת הצרטופסיים שהתקיים בתקופת הקרטיקון בגיל המאסטריכט כ-70 מיליון שנה לפני זמננו. פירוש השם הוא "פנים בעלי קרניים פראי" (צראט/קראט κερατ - קרן, אופס ωψ - פנים, ואילו Bravo בספרדית זה "פראי", כמו בשם המקסיקני לנהר הריו גראנדה: "Rio Bravo del Norte"). הוא תואר וסווג מדעית על ידי ויק ולהמן ב-2013. המאובנים שנתגלו כללו גולגולת חלקית שנשתמרה יחסית טוב, ברמה המספקת להגדיר סוג חדש. בראבוצרטופס חי בקרטיקון העליון במאסטריכט באמריקה הצפונית ושרידיו התגלו בטקסס שבארצות הברית. הוא היה דינוזאור צמחוני שהלך על ארבע. בשל מחסור במאובנים מעצמות השלד הלא-גולגולתי, קשה להעריך את גודלו במדויק, אך מהגולגולת שנמצאה אפשר להסיק שהוא היה אחד הכסמוזאורים הגדולים יותר, בסדר גודל של הטורוזאורוס. מבחינה פילוגנטית הוא קרוב לקואווילצרטופס ונמצא קרוב לענף שמוביל לשבט Triceratopsini. לבראבוצרטופס הייתה עטרה ארוכה בצורת מלבן עם "חלונות" עטרה גדולים בדומה לכסמוזאורוס. בשולי העטרה היו מספר בליטות משולשיות, ובפינות ובמרכז דוקרנים ארוכים יותר. קרני הגבה שלו היו ארוכות וחסונות. קרן האף הייתה קצרה. מעצמות הלחיים (epijugals) שלו בלטו דוקרנים מחודדים ועבים, שמזכירים את אלה של פנטצרטופס. מדיה וקבצים בנושא בראבוצרטופס בוויקישיתוף ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
פורד (פירושונים)

האם התכוונתם ל... יצרנית הרכב פורד או למייסדה הנרי פורד אישים אלכסנדר פורד – במאי קולנוע יהודי פולני אלפונסו פורד – כדורסלן אמריקאי האריסון פורד – שחקן קולנוע ג'ון פורד – במאי קולנוע אמריקני ג'ון פורד – מחזאי ומשורר בריטי במאה ה-17 ג'ספר פורד – סופר בריטי ג'רלד פורד – נשיא אמריקני בטי פורד – רעייתו של ג'רלד פורד טי ג'יי פורד – כדורסלן אמריקאי כריס פורד – כדרוסלן ומאמן כדורסל אמריקאי פרנק פורד – מדינאי אוסטרלי, ראש ממשלת אוסטרליה החמישה עשר קולין פורד – שחקן קולנוע, טלוויזיה ומדבב אמריקאי שריל פורד – כדורסלנית אמריקאית, בתו של קארל מלון דגמי פורד פורד מודל T פורד מודל TT פורד אנגליה בניינים בניין פורד
רב-חומט ננסי

רב חומט ננסי (שם מדעי: Tiliqua adelaidensis) הוא מין של זוחל מהסוג רב חומט שבמשפחת החומטיים החי בדרום אוסטרליה. מין זה נחשב לנכחד, אך התגלה מחדש ב-1992 וכיום הוא מצוי בסכנת הכחדה. משמעות שמו המדעי: "חי ליד אדלייד" (עיר באוסטרליה). זוחל זה מגיע לאורך 20 ס"מ והוא הקטן בבני סוגו. הוא בעל קשקשים זהובים עם גוון ירקרק-חום והוא בעל רגליים קטנות וזנב גדול. מין זה מתחפר במחילות של משפכנים אוסטרלים באדמה, שם הוא נח וגם אורב לטרף קטן כמו חיפושיות, מקקים, צרצרים ועכבישים והם מגוונים בכמה זרעים ופרחים. המחילות בנויות בצורה אנכית והחומט מתרבה במאורתו ובה הם משריצים צאצאים. מחילות מלאכותיות נמצאו מושכות יותר את החומט ופרטים רבים החלו להשתמש במחילות כאלה. כמו כן נקבות שהשתמשו בהם גידלו צאצאים במצב יותר טוב. חומט זה נמצא לראשונה ב-1863, אך נחשב למין נכחד במשך זמן רב. לבסוף נמצא פרט אחד ב-1992 בתוך בטנו של פגר פתן חום (Pseudonaja) שנמצא ליד כביש בעיר בורה (אנ') באוסטרליה הדרומית. החומט חי בערבות עשב פתוחות, אשר נכרתו לטובת גידול דגניים ופיתוח חקלאי. מעריכים שכיום ישנם בין 5,000 ל-7,000 פרטים כאלה. מדיה וקבצים בנושא רב-חומט ננסי בוויקישיתוף רב-חומט ננסי, באתר NCBI (באנגלית) רב-חומט ננסי, בבסיס הנתונים ARKive (באנגלית) רב-חומט ננסי, באתר GBIF (באנגלית) רב-חומט ננסי באתר הרשימה האדומה של IUCN
קרסנולוקי

קרסנולוקי (בבלארוסית: Красналукі, קרסנלוקי; ברוסית: Краснолуки; ביידיש: קראַסנאָלוקי) הוא כפר בראיון צ'אשניקי שבמחוז ויטבסק שבבלארוס. הוא נמצא לא הרחק ממינסק. נכון לשנת 2010 כמות האוכלוסייה עומדת על 532 איש. האזכור הראשון של היישוב הוא משנת 1633, אז היישוב השתייך לדוכסות הגדולה של ליטא. עקב חלוקת פולין בשנת 1793 היישוב עבר לשלטון האימפריה הרוסית. בשנת 1859 היו בעיר 36 משקי בית. על פי הסכם ריגה היישוב נותר תחת שליטה רוסית-סובייטית. מאז מרץ 1924 היישוב ירד ממעמדו כיישוב לכפר. בשנת 1897 חיו בקרסנולוקי 519 יהודים (65% מכלל התושבים). רוב בני הקהילה היהודית השתייכו לחסידות חב"ד. בקרסנולוקי היו שני בתי עלמין יהודיים, מבית העלמין הישן נותרו מצבות בודדות, בית העלמין החדש נחרש בשנים שלאחר מלחמת העולם השנייה. עד סוף שנות השלושים היה בקרסנולוקי בית כנסת מעץ, ובאותה עת תוכנן בקרב הקהילה היהודית לבנות בית כנסת חדש מאבן. מבין שני בתי הספר שהיו בעיר נסגר בית הספר היהודי בשנים 1937–1938, והתלמידים היהודים למדו בבית הספר הרוסי. ערב מלחמת העולם השנייה ישבו בקרסנולוקי כ-300 יהודים. במהלך המלחמה הכפר היה תחת כיבוש הנאצים מיולי 1941 עד יולי 1944. לא ברור לחלוטין מה היו פעולות הנאצים כלפי הקהילה היהודית המקומית, אבל ככל הנראה הוקם בעיירה מעין גטו פתוח, בדומה לצ'אשניקי הקרובה. ב-6 במרץ 1942 הגטו חוסל ונרצחו כ-300 איש בבור הריגה. שרידיהם נקברו בשנות ה-70 של המאה ה-20 בסיועם של קרובי משפחה עם גידור השטח והקמת מצבה לזכרם. הרב חיים יהודה אראנין הרב דובער בלנק הרב אברהם פינחסיק מדיה וקבצים בנושא קרסנולוקי בוויקישיתוף Краснолуки Краснолуки "קרסנולוקי", באתר JewishGen (באנגלית) מרטין דין (אנ'), קרסנולוקי, אנציקלופדיה של המחנות והגטאות (כרך II, חלק B, עמ' 1688–1689), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) קרסנולוקי ביברייסקיה אנציקלופדיה (ברוסית) יהודה חיטריק, רשימות דברים, תשס"ט, עמ' 316 מרטין דין (אנ'), קרסנולוקי, אנציקלופדיה של המחנות והגטאות (כרך II, חלק B, עמ' 1688–1689), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) Краснолуки — Российская Еврейская Энциклопедия, rujen.ru (ברוסית) Minsk region - Online Guide of Murder Sites of Jews in the Former USSR - Yad Vashem, www.yadvashem.org (באנגלית) שמואל נח גוטליב, אהלי שם, תרע"ג, עמ' 187
חומט חמש-פס

חומט חמש-פס (שם מדעי: Plestiodon fasciatus) הוא מין לטאה ממשפחת החומטיים החי בטבע באמריקה הצפונית: בארצות הברית וכן בקנדה (בה ישנם רק שבעה מיני לטאות). אורך החומט 12.5–21.5 ס"מ. צבע גופם של הצעירים הוא חום עד שחור שעליו בולטים חמישה פסים אופקיים, מהם קיבל החומט את שמו, והזנב כחול כהה ובולט יותר משאר הגוף. מטרת הזנב היא למשוך טורפים ולהסיח את דעתו מהראש הפגיע, שילוב יעיל בהתחשב בכך שלחומט זה כמו לטאות רבות ישנה יכולת לנתק את הזנב מהגוף בעת מגע. ואולם לאחר שהצעירים מתבגרים ונעשים זריזים יותר, הם מאבדים את צבע הזנב הכחול ואת הפסים וצבעם נהיה חום-זית עם פסים כהים שמתבהרים לאורך השנים, אך ראשם נצבע באדום. תפוצת החומטים בצפון מאונטריו במזרח למינסוטה במערב ובדרום מפלורידה במזרח לטקסס במערב. החומטים חיים על הקרקע בין העצים ביערות, חורשים ואזורים לחים ואף בין קירות בתים. הם נמצאים גם בכמה אתרי סלעים שבורים. בכל המקומות הם צריכים שפע אור שמש, בו הם מתחממים. הנקבה מטילה 15–18 ביצים בתוך מחבוא בין סלעים, במאורה או בחלל עצים המצוי על הקרקע, במאי עד יולי. הביצים בוקעות תוך שישה שבועות והנקבה צריכה לדגור עליהם כדי להגן עליהם מהקור. לאחר יום-יומיים מהבקיעה הנקבה עוזבת אותם והם יוצאים. חומט חמש-פס יכול לחיות עד 6 שנים ומגיע לבגרות מינית בשנתו השנייה. מדיה וקבצים בנושא חומט חמש-פס בוויקישיתוף חומט חמש-פס, באתר NCBI (באנגלית) חומט חמש-פס, באתר Animal Diversity Web (באנגלית) חומט חמש-פס, בבסיס הנתונים ARKive (באנגלית) חומט חמש-פס, באתר GBIF (באנגלית) חומט חמש-פס באתר הרשימה האדומה של IUCN
שממית יום אבקת זהב

שממית יום אבקת זהב (שם מדעי: Phelsuma laticauda) היא מין של לטאה ממשפחת השממיתיים החיה בצפון מדגסקר ובאיי קומורו שבאוקיינוס ההודי. היא גם הופצה באיי הוואי ובכמה מאיי האוקיינוס השקט בידי האדם. השממית היא חיית מחמד נפוצה. שממית זו מגיעה לאורך 15–22 ס"מ והיא בעלת עור ירוק או צהבהב ולעיתים מעט כחול עם קשקשים דקים, כפות רגליים מגודלות העוזרות לה להלך על הקיר ואף הפוך וראש גדול עם עיניים גדולות בעלות עפעפיים בצבע תכלת וחוטם חרוטי. הבטן לבנה והזנב עבה ונגרר מאחורי הלטאה. השממית חיה על העצים ביערות הגשם של מדגסקר. היא ניזונה בעיקר מחרקים כמו עשים וזבובים אך גם על עכבישים, חלזונות, לטאות אחרות וגם פירות ואבקה וצוף פרחים. לעיתים כמה לטאות ייזונו יחדיו מאותו הצמח. הזכרים התוקפניים יגוננו על הטריטוריה שלהם מכל מסיג גבול, לרבות נקבות. תת-מינים: Phelsuma laticauda angularis Phelsuma laticauda laticauda מדיה וקבצים בנושא שממית יום אבקת זהב בוויקישיתוף שממית יום אבקת זהב, באתר ITIS (באנגלית) שממית יום אבקת זהב, באתר NCBI (באנגלית) שממית יום אבקת זהב, באתר Animal Diversity Web (באנגלית) שממית יום אבקת זהב, באתר האנציקלופדיה של החיים (באנגלית) שממית יום אבקת זהב, באתר GBIF (באנגלית) שממית יום אבקת זהב באתר הרשימה האדומה של IUCN
געגועים (שיר של שרית חדד)

"געגועים" הוא סינגל שהוקלט על ידי הזמרת הישראלית שרית חדד, מתוך אלבומה ה-21, ימים של שמחה – חלק א'. השיר יצא לאור ב-16 ביוני 2013, כסינגל הרביעי מתוך האלבום, על ידי חברת התקליטים אבי גואטה הפקות בע"מ. השיר הגיע למקום הראשון במדיה פורסט, הראשון במצעד של רדיו אמצע הדרך, ולמקום השמיני ברשת ג'. השיר נכתב והולחן על ידי הנרי, והופק על ידי יעקב למאי והנרי גם כן. השיר הוא בלדת פופ-ים-תיכונית. משמעותו של השיר היא כשמו - געגועים לבני אדם שהיו קרובים אל שרית חדד בצורה כזו או אחרת ונפטרו. את השיר ביצעה חדד בשידור חי ברדיוס 100FM בתוכניתו של מושיקו שטרן. בשנת 2024 הקליטה את "געגועים" מחדש וצירפה אותו למיני-אלבום הראשון שלה, אלבום געגועים. טרם הוציאה את הווידאו קליפ המלא של השיר, העלתה שרית חדד לערוץ היוטיוב שלה אודיו של השיר, המציג את עטיפתו של הסינגל. האודיו זכה להצלחה רבה והפך לנצפה ביותר מתוך האלבום שרית חדד. נכון ל-27 באוגוסט 2018, מונה הצפיות שלו עומד על למעלה מ-1.6 מיליון צפיות. סרטון השיר "געגועים" באתר יוטיוב שרית חדד - געגועים | רדיו קליק לים התיכון, באתר www.yamfm.co.il אבי גואטה הפקות בע"מ, באתר www.facebook.com שרית חדד עולה לפסגה, כשמתחתיה קרב הדואטים הגדול, באתר ‏מאקו‏, 11 ביולי 2013 רדיו 90FM - ארכיון המצעדים, באתר www.90fm.co.il (ארכיון) 1.8.2013 – פזמונט, באתר pizmonet.co.il SaritHadadOfficial (2013-06-01), שרית חדד - געגועים - Sarit Hadad, נבדק ב-2018-08-27 רדיוס 100fm (2013-06-13), שרית חדד - געגועים - ביצוע אקוסטי - לייב רדיוס 100FM - מושיקו שטרן, נבדק ב-2018-08-27 אלבום געגועים, 2024-05-09, נבדק ב-2024-07-13 SaritHadadOfficial (2013-06-01), שרית חדד - בדד - Sarit Hadad, נבדק ב-2018-08-27